ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.e.03.01-215596/15-17

Обреновац, 05.06.2017

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 7.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У Додатним информацијама или појашњењима бр. 105.е.03.01-215596/12-17 од 30.05.2017., у Одговору 1, наведено је, између осталог, следеће:

“Обзиром да се међу основним циљевима пословне политике ЈП ЕПС налазе:

- поуздана производња и снабдевање купаца електричном енергијом,

- техничко-технолошко унапређење,

и међу основним циљевима политике ИМС ЈП ЕПС - Огранак ТЕНТ налази:

- квалитетно одржавање производних и других капацитета, којим се постиже и одржава висок ниво погонске спремности, поузданости и сигурности рада постројења, опреме, система и процеса,

сматрамо да ће употреба котрљајућих лежајева са ужим толеранцијама обезбедити мирнији, тиши и позданији рад те је ово један предузетих корака како би се остварили наведени циљеви. Стога наручиоцу није прихватљиво да понуђач уместо тражених нивоа толеранције понуди добра са лошијим нивоом толеранција.

Лежајеви за који је захтеван тражени ниви димензионих толеранција се уграђују у уређаје турбинских и котловских постројења као и у електромоторе.”

Сигурно је да су циљеви и политика ЈП ЕПС и ранијих година били идентични у смислу постизања поузданости производње и снабдевања електричном енергијом, као и квалитетног одржавања и сигурности рада постројења, опреме, итд., али Наручилац никада није захтевао нити је користио лежајеве повишене тачности (П6), нарочито радијалне кугличне или цилиндрично-ваљкасте лежајеве тако малих димензија (пречника проврта од 6 до 40 мм), као што су у техничкој спецификацији на позицијама од 1 до 30, или од 40 до 60, или од 84 до 109, или од 273 до 276, итд.

Наведене позиције нису делови турбинских и котловских постројења од којих зависи позданост производње и снабдевања електричном енергијом, те захтев Наручиоца да се овакви и слични лежајеви набављају са повишеном класом толеранција није у складу са објективним потребама Наручиоца, супротно чл. 71 ЗЈН.

Упозоравамо Наручиоца да остајање при оваквом захтеву представља коришћење дискриминаторских техничких спецификација и ограничавање конкуренције у поступку јавне набавке, супротно чл.10 ЗЈН, те у складу са тим, молимо Наручиоца да техничку спецификацију сачини поштујући начело обезбеђивања конкуренције из чл. 10 ЗЈН.

**ОДГОВОР 1:**

Наручилац има обавезу да сходно члану 10.став 1. ЗЈН омогући што већу конкуренцију , али то са друге стране не значи да има обавезу да техничке спецификације дефинише на начин који би био у супротности са чланом 9. Став 1. ЗЈН који обавезује Наручиоца да у поступку јавне набавке прибави добра одговарајућег квалитета. Који квалитет је одговарајући, Наручилац одређује у складу са својим конкретним потребама, а не у складу са пословним и економским интересима потенцијалних понуђача. Наручилац је такође имао у виду да већи број понуђача може да испуни постављене техничке захтева чиме је испоштовао начело обезбеђења конкуренције. Наручилац потврђује још једном да се лежајеви за који је захтеван тражени ниво димензионих толеранција уграђују у битне уређаје турбинских и котловских постројења као и у електромоторе.

**ПИТАЊЕ 2:**

У Додатним информацијама или појашњењима бр. 105.е.03.01-215596/12-17 од 30.05.2017., у Одговорима 2, 4 и 5 наведено је, између осталог, следеће:

“Уколико у оргиналном каталогу нису дате карактеристике нити стандард понуђеног лежаја,  за наручиоца је прихватљиво да се усаглашеност докаже овереном и потписаном изјавом **од стране одговорног менаџера за управљање квалитетом из фабрике која производи понуђена добра**.”

У корпоративним организацијама, у које спадају и највећи произвођачи лежајева, организација пословања је таква да су процеси пројектовања, развоја, производње, складиштења, продаје и дистрибуције добара подељени по различитим локацијама и то тако да је једна локација одговорна за више производних постројења (фабрика), нарочито је та подела изражена за одређена тржишта. Из тог разлога, овако велики произвођачи отварају представништва надлежна за одређене области у погледу продаје, техничке подршке и сл. Одговорне особе у овим представништвима су надлежне за давање информација или писаних докумената за одређено тржиште у погледу добара која се на то тржиште испоручују, без обзира на то где су та добра произведена – у којој фабрици тог произвођача. То су принципи пословања великих произвођача лежајева и не могу се мењати по захтеву корисника.

Из тог разлога наведени захтев Наручиоца да Изјаву произвођача којом се потврђују техничке карактеристике лежајева мора да потпише **одговорни менаџер за управљање квалитетом из фабрике која производи понуђена добра**, једноставно није могуће испунити код произвођача који имају више десетина фабрика у свету. Овакву Изјаву може потписати искључиво особа одговрна за тржиште на које се предметна добра нуде или испоручују.

Упозоравамо Наручиоца да остајање при оваквом захтеву представља коришћење дискриминаторских услова и ограничавање конкуренције у поступку јавне набавке, супротно чл.10 ЗЈН, те у складу са тим, молимо Наручиоца да овај услов сачини, у складу са последње горе наведеним, поштујући начело обезбеђивања конкуренције из чл. 10 ЗЈН.

**ОДГОВОР 2:**

Када је Наручилац у Додатним информацијама и појашњењима бр. 105.Е.03.01-215596/12-17 од 30.05.2017., у Одговорима 2, 4 и 5 навео да уколико у оргиналном каталогу нису дате карактеристике нити стандард понуђеног лежаја,  за наручиоца је прихватљиво да се усаглашеност докаже овереном и потписаном изјавом **од стране одговорног менаџера за управљање квалитетом из фабрике која производи понуђена добра имао је намеру да нагласи да је неопходно да предметну изјаву потпише одговорно лице за квалитет** без обзира на то где су та добра произведена – на којој локацији произвођача што би значило да лице које би потписало изјаву не мора да буде менаџер већ лице одговорно за квалитет.

**ПИТАЊЕ 3:**

У Додатним информацијама или појашњењима бр. 105.е.03.01-215596/12-17 од 30.05.2017., у Одговору 8 наведено је, између осталог, следеће:

“У случају да понуђач за одређени број позиција достави **технички цртеж** оверен од стране прозвођача **који садржи све релевантне информације као и каталог**, такав цртеж ће сматрати изводом из каталога произвођача и као такав прихватљив.”

Стручном делу комисије у погледу технике је добро познато да ниједан технички цртеж не може садржати све релевантне информације као и каталог. У супротном цртеж би имао неколико десетина страна. У том смислу овкао постављен услов за технички цртеж је немогуће испунити па молимо Наручиоца да овај услов дефинише тако да понуђачи могу доставити прихватљиве понуде у складу са чл.61 ЗЈН.

**ОДГОВОР 3:**

Наручилац је кроз одговор број 8 у Додатним информацијама и појашњењима бр. 105.е.03.01-215596/12-17 од 30.05.2017. омогућио да се за позиције које због своје специфичности (велике димензије, мале серије производње, производње по специјалној наруџби И слично) нису обухваћене каталогом достави технички цртеж оверен од стране прозвођача који садржи све релевантне информације као и каталог. Навођењем захтева да цртеж садржи „релевантне информације као и каталог“ наручилац је указао да цртеж без информација потребних за оцену усаглашености са захтевима наручиоца не може бити доказ испуњености техничких захтева.

**ПИТАЊЕ 4**:

Наручилац се на неколико места у техничкој спецификацији, као и у Додатним информацијама или појашњењима бр. 105.е.03.01-215596/12-17 од 30.05.2017., позива, тј., захтева да понуђена добра буду у складу са ДИН стандардима. Подсећамо Наручиоца да један од највећих произвођача лежајева СКФ нигде у својој литератури, своје производе не дефинише у складу са ДИН стандардима. Да ли то значи да Наручилац ограничава набавку добара овако реномираног произвођача?

**ОДГОВОР 4:**

Као што је Наручилац већ одговорио у Додатним информацијама и појашњењима бр. 105.е.03.01-215596/12-17 од 30.05.2017 у одговору број 2, “У случају да произвођач лежајева није дефинисао величину аксијалног зазора дворедних кугличних лежајева са косим додиром по DIN 628-3 стандарду већ су вредности дефинисане на други начин али ипак у оквиру вредности по DIN стандарду, наручилац сматра да је у питању еквивалент“. Дакле Наручилац није ограничио набавку добара са ДИН стандардима већ вредности које прописује наведени стандард представљају технички захтев Наручиоца.

У складу са наведеним појашњењима, Комисија ће сачинити измену и допуну конкурсне документације и исту објавити на Порталу УЈН и нинтернет страници Наручиоца као и продужити рок за доставу понуда.

КОМИСИЈА

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан